Къэбэрдей-Балъкъэр Республикэм и Iэтащхьэ КIуэкIуэ Казбек щIыналъэм исхэм Урысейм и Махуэм и щIыхькIэ зэрехъуэхъур
ПщIэ зыхуэсщI си хэкуэгъухэ!
Си гум къыбгъэдэкIыу сынывохъуэхъу Урысейм и МахуэмкIэ!
Лъэпкъпсо махуэшхуэм дэ ди гум щызу зыхыдегъащIэ ди къэралым ис лъэпкъхэм зы тхыдэ гъуэгуанэ къызэрызэдакIуар, лIыхъужьыгъэкIэ гъэнщIа ди блэкIамрэ Урысейм и иджырей ехъулIэныгъэхэм я мыхьэнэмрэ. Абы дэ дыхуеунэтI цIыхугъэм, зэкъуэтыныгъэм, хэкупсэу щытыным хуэдэ лъапIэныгъэхэм, лIэщIыгъуэ куэд хъуауэ лIакъуэхэм зэIэпахыурэ къекIуэкIхэм. Дэтхэнэ зыми ди къалэныр ди Хэку уардэм и лъэщагъымрэ и къарумрэ дгъэбэгъуэнырщ, ди къэкIуэнум хьэлэлу дыхуэлэжьэнырщ.
Хэкур фIыуэ зэрытлъагъур, зэкъуэтыныгъэр сыт хуэдэ зэмани дэ щIэгъэкъуэну диIащ гугъуехьхэм, гъэунэху-ныгъэ хьэлъэхэм дыпхыкIынымкIэ, сыт хуэдэ къэхъукъащIэми жэуап еттыфынымкIэ. Шэч къытесхьэркъым, дызэкъуэтмэ, дэ къэралым нэхъри зэрызедгъэужьыфынум, Урысейм лъэпкъ куэд зыхэт и цIыхубэм я псэукIэри зэрытхуегъэфIэкIуэнум.
Си гум къыбгъэдэкIыу сынывохъуэхъу узыншагъэ быдэ фиIэну, мамыру, фефIакIуэу, фи Iуэхухэр зэпэщу фыпсэуну.
